అతి విశిష్ట సేవా పతకం

అతి విశిష్ట సేవా పతకం (AVSM) అనేది భారత సాయుధ దళాల లోని అన్ని శ్రేణులకు "అసాధారణమైన స్థాయిలో అందించిన విశిష్ట సేవలకు" గుర్తింపుగా ఇచ్చే సైనిక పురస్కారం. శాంతికాలానికి ఇచ్చే ఈ పతకం, యుద్ధసమయాలలో విశిష్ట సేవకు ఇచ్చే ఉత్తమ యుద్ధ సేవా పతకానికి సమానం.

ఈ పతకాన్ని మరణానంతరం కూడా ఇవ్వవచ్చు. ఒకటి కంటే ఎక్కువ పురస్కారాలు ఇచ్చినపుడు తదుపరి పతకాలను రిబ్బన్‌పై ధరించే బార్ ద్వారా సూచిస్తారు. పతక గ్రహీత, తన పేరు తరువాత "AVSM" అని రాసుకోవచ్చు.

 చరిత్ర 
తొలుత, అతి విశిష్ట సేవా పతకాన్ని1960 జనవరి 26 న "విశిష్ట సేవా పతకం, క్లాస్ II" పేరుతో నెలకొల్పారు. అదే రోజున, సైన్య సేవా పతకం, సేనా పతకం, నవసేనా పతకం, వాయుసేనా పతకం అనే మరో ఐదు పతకాలను కూడా నెలకొల్పారు. 1961 జనవరి 27 న దీని పేరు మార్చారు. 1980 నుండి పతక ప్రదానాన్ని ఆపరేషన్ల సేవకు పరిమితం చేసారు.

 డిజైన్ 
అతి విశిష్ట సేవా పతకాన్ని వెండి గిల్ట్‌తో తయారు చేస్తారు. దాని ముందు భాగంలో ఐదు కోణాల నక్షత్రం, వెనుకవైపున సింహ తలాటం ఉంటుంది. రిబ్బన్ బంగారు రంగులో, 32 మిమీ వెడల్పుతో, రెండు ముదురు నీలం చారలతో మూడు సమాన భాగాలుగా విభజించబడి ఉంటుంది.

ఒకటి కంటే ఎక్కువ అతి విశిష్ట సేవా పతకాలు వచ్చినపుడు అదనపు పతకాలను రిబ్బన్‌పై ధరించిన బార్ ద్వారా సూచిస్తారు.

 ఇవి కూడా చూడండి 

 విశిష్ట సేవా పతకం - యుద్ధ సమయానికి సమానం
 హెచ్. ఎల్. కపూర్

 మూలాలు 

వర్గం:భారతీయ సైనిక పురస్కారాలు